***Lemegeton***, juga dikenali sebagai ***Lemegeton Clavicula Salomonis***  atau ***The Lesser Key of Solomon*** ialah grimoire tanpa nama mengenai demonologi. Ia telah disusun pada pertengahan abad ke-17, kebanyakannya adalah daripada bahan berusia beberapa abad lebih tua.  Ia dibahagikan kepada lima buah bahagian: *Ars Goetia,* *Ars Theurgia-Goetia,* *Ars Paulina,* *Ars Almadel* dan *Ars Notoria.*

*Ars Goetia*
------------

 Bulatan ajaib dan segitiga: Objek atau simbol ajaib yang digunakan dalam menyeru tujuh puluh dua syaitan *Ars Goetia*
 Cop Rahsia Sulaiman
### Etimologi

Teks itu lebih tepat dipanggil "Lemegeton Clavicula Salomonis atau The Little Key of Solomon". Tajuk yang paling biasa digunakan dalam medium Bahasa Inggeris iaitu "The Lesser Key of Solomon" sebenarnya tidak terdapat dalam manuskrip. Pada tahun 1898, A.E. Waite dalam *Book of Black Magic and of Pacts,* beliau menggunakan istilah "so-called Greater Key" dan "Lesser Key" untuk membezakan antara *Clavicula Salomonis* dan *Lemegeton*, jadi beliau mungkin orang pertama yang mencipta tajuk dalam Bahasa Inggeris tersebut.

Istilah Latin, **goetia*code: la is deprecated*  merujuk kepada penyeruan syaitan atau semangat jahat.   Ia berasal daripada perkataan Yunani Purba γοητείαcode: grc is deprecated  (*goēteía*) yang bermaksud "sihir" atau "silap mata". 

Pada zaman pertengahan dan Pembaharuan Eropah, *goetia* pada umumnya dianggap bersifat jahat dan sesat, berbeza dengan *theurgia* (*theurgy*) dan *magia naturalis* (magis semula jadi) yang kadangkala dianggap lebih mulia.   Heinrich Cornelius Agrippa dalam *Three Books of Occult Philosophy*, menulis: "Kini bahagian upacara magis ialah goetia dan theurgia. Goetia bernasib malang, terwujud hasil penyebaran semangat kotor yang hidup melalui rasa ingin tahu yang keji, pesona yang melampaui batas serta penghinaan, dan ditinggalkan dan dikutuk oleh seluruh peraturan." 

### Sumber

Sumber yang paling jelas untuk *Ars Goetia* ialah *Pseudomonarchia Daemonum,* lampiran bagi karya Johann Weyer iaitu *De praestigiis daemonum.* Weyer yang tidak memetik dan tidak mengetahui mana-mana bahagian lain dalam *Lemegeton* telah mengusulkan bahawa *Lemegeton* berasal daripada karyanya, bukan sebaliknya.   Susunan para syaitan dalam kedua-dua karya terdapat perbezaan, di mana empat syaitan tambahan telah dimasukkan ke dalam Ars Goetia, dan satu syaitan (Pruflas) yang terdapat dalam karya Weyer telah dikeluarkan oleh Ars Goetia. Pengeluaran syaitan Pruflas, kesilapan yang juga berlaku dalam versi *Pseudomonarchia Daemonum yang* dipetik dalam *The Discoverie of Witchcraft* karya Reginald Scot, menunjukkan bahawa *Ars Goetia* tidak mungkin disusun sebelum tahun 1570. Tampak jelas *Ars Goetia* lebih bergantung pada karya Scot (yang merujuk karya Weyer) daripada karya Weyer itu sendiri. Selain itu, beberapa bahan dalam *Ars Goetia* diambil daripada *Three Books of Occult Philosophy* karya Agrippa, *Heptameron* karya Pietro d'Abano,   dan *Calendarium Naturale Magicum Perpetuum*. 

*Officium Spirituum* karya Weyer yang berkemungkinan berkaitan dengan manuskrip tahun 1583 bertajuk *Liber Officiorum Spirituum*,  telah jelas merupakan perincian kepada manuskrip abad ke-15 bertajuk *Livre des Esperitz* (30 daripada 47 syaitan dalam manuskrip tersebut adalah hampir sama dengan para syaitan dalam *Ars Goetia)*.  

Dalam salinan terkemudian yang dibuat oleh Thomas Rudd (1583?–1656), *Ars Goetia* dilabelkan sebagai "Liber Malorum Spirituum seu Goetia", dan cop-cop (*seals*) serta para syaitan telah dipasangkan dengan 72 malaikat Shem ha-Mephorash  yang bertujuan untuk melindungi penyeru dan mengawal syaitan yang diseru.  Nama malaikat dan cop diperoleh daripada manuskrip yang dikarang oleh Blaise de Vigenère, yang mana manuskripnya juga dirujuk oleh Samuel Liddell MacGregor Mathers (1854-1918) dalam karyanya untuk sebuah gerakan rahsia iaitu *Ordo Hermeticus Aurorae Aureae* atau ringkasnya, *Aurora Aurea*  (1887–1903). Rudd mungkin telah memperoleh salinan *Liber Malorum Spirituum* daripada karya Johannes Trithemius yang telah hilang.  Trithemius ialah guru Agrippa dan Agrippa ialah guru Weyer.

*Ars Goetia* telah diterjemahkan oleh Mathers dan diterbitkan oleh Aleister Crowley pada tahun 1904 di bawah tajuk *The Book of the Goetia of Solomon the King*. Crowley menambah beberapa mantera tambahan yang sebelum ini tidak berkaitan dengan karya asal (termasuk beberapa mantera dalam bahasa Enochia), serta huraian yang menerangkan ritual sebagai suatu penerokaan psikologi dan bukannya penyeruan syaitan.  

### Tujuh Puluh Dua Syaitan

 72 sigil
Nama para syaitan (dinyatakan di bawah) yang disebutkan dalam *Ars Goetia* adalah berbeza dari segi bilangan dan susunan daripada *Pseudomonarchia Daemonum* oleh Weyer. Hasil daripada berbilang terjemahan, terdapat berbilang ejaan untuk beberapa nama yang ditampilkan dalam artikel mengenai *Ars Goetia*. Syaitan-syaitan seperti Vassago, Seere, Dantalion, dan Andromalius ialah tambahan baharu dalam *Ars Goetia* yang tidak terdapat dalam *Pseudomonarchia Daemonum* yang menjadi asasnya, manakala syaitan Pruflas muncul dalam *Pseudomonarchia Daemonum* tetapi tidak dalam *Ars Goetia*.

1. Raja Bael
2. Duke Agares
3. Putera Vassago
4. Marquis Samigina
5. Presiden Marbas
6. Duke Valefor
7. Marquis Amon
8. Duke Barbatos
9. Raja Paimon
10. Presiden Buer
11. Duke Gusion
12. Putera Sitri
13. Raja Beleth
14. Marquis Leraje
15. Duke Eligos
16. Duke Zepar
17. Count/Presiden Botis
18. Duke Bathin
19. Duke Sallos
20. Raja Purson
21. Count/Presiden Morax
22. Count/Putera Ipos
23. Duke Aim
24. Marquis Naberius
25. Count/Presiden Glasya-Labolas
26. Duke Buné
27. Marquis/Count Ronové
28. Duke Berith
29. Duke Astaroth
30. Marquis Forneus
31. Presiden Foras
32. Raja Asmoday
33. Putera/Presiden Gäap
34. Count Furfur
35. Marquis Marchosias
36. Putera Stolas
37. Marquis Phenex
38. Count Halphas
39. Presiden Malphas
40. Count Räum
41. Duke Focalor
42. Duke Vepar
43. Marquis Sabnock
44. Marquis Shax
45. Raja/Count Viné
46. Count Bifrons
47. Duke Vual
48. Presiden Haagenti
49. Duke Crocell
50. Kesatria Furcas
51. Raja Balam
52. Duke Alloces
53. Presiden Caim
54. Duke/Count Murmur
55. Putera Orobas
56. Duke Gremory
57. Presiden Ose
58. Presiden Amy
59. Marquis Orias
60. Duke Vapula
61. Raja/Presiden Zagan
62. Presiden Valac
63. Marquis Andras
64. Duke Flauros
65. Marquis Andrealphus
66. Marquis Kimaris
67. Duke Amdusias
68. Raja Belial
69. Marquis Decarabia
70. Putera Seere
71. Duke Dantalion
72. Count Andromalius

Syaitan-syaitan digambarkan sebagai diperintah oleh empat raja dari arah utama: Amaymon (timur), Corson (barat), Ziminiar (utara), dan Gaap (selatan). Nota kaki dalam satu edisi lain sebaliknya menyenaraikan mereka sebagai Oriens atau Uriens, Paymon atau Paymonia, Ariton atau Egyn, dan Amaymon atau Amaimon, secara alternatif dikenali sebagai Samael, Azazel, Azael dan Mahazael (kononnya nama rabbinik pilihan mereka).  *Occult Philosophy* karya Agrippa menyenaraikan raja-raja arah kardinal sebagai Urieus (timur), Amaymon (selatan), Paymon (barat), dan Egin (utara); sekali lagi memberikan nama ganti iaitu Samuel (cth Samael), Azazel, Azael, dan Mahazael. *Calendarium Naturale Magicum Perpetuum* menyenaraikan mereka sebagai Bael, Moymon, Poymon, dan Egin,   walaupun Peterson menyatakan bahawa beberapa edisi lain sebaliknya menyenaraikan '"Asmodel di timur, Amaymon di selatan, Paymon di barat, dan Aegym di Utara"; "Oriens, Paymon, Egyn, dan Amaymon"; atau "Amodeo (raja timur), Paymon (raja barat), Egion (raja utara), dan Maimon."'

*Ars Theurgia Goetia*
---------------------

*Ars Theurgia Goetia* kebanyakannya diambil daripada karya Trithemius, *Steganographia*, walaupun cop-cop (*seals*) dan susunan para syaitan adalah berbeza akibat peralihan yang silap melalui manuskrip.   Ritual yang tidak ditemui dalam *Steganographia* telah dimasukkan, dan ia mempunyai percanggahan dengan ritual serupa yang terdapat dalam *Ars Goetia* dan *Ars Paulina.* Kebanyakan syaitan yang diseru diikat pada titik-titik kompas: empat maharaja diikat pada titik kardinal (Carnesiel di timur, Amenadiel di barat, Demoriel di utara dan Caspiel di selatan), dan enam belas duke diikat pada titik kardinal, titik antara kardinal, dan tambahan arah-arah kompas diantaranya. Terdapat sebelas "putera pengembara" dimasukkan sehingga sejumlah tiga puluh satu ketua syaitan yang masing-masing memerintah sebilangan hingga beberapa dozen syaitan lain.

*Ars Paulina*
-------------

Diambil daripada jilid ketiga *Steganographia* oleh Trithemius dan daripada beberapa bahagian dalam *Heptameron*, tetapi kononnya disampaikan oleh Paulus dan bukannya Raziel seperti yang didakwa oleh Trithemius. Unsur-unsur yang terdapat dalam *Calendarium Naturale Magicum Perpetuum* seperti cop-cop astrologi (*astrological seals*) yang diterjemahkan oleh Robert Turner pada tahun 1656 bagi karya Paracelsus, *Archidoxis Magica* dan perulangan sebutan merujuk kepada senjata api serta tahun 1641 menunjukkan bahawa *Ars Paulina* telah ditulis pada separuh akhir abad ketujuh belas.   Tradisi Paulus berkomunikasi dengan kuasa-kuasa syurgawi hampir setua dengan agama Kristian sendiri, seperti yang dilihat dalam beberapa tafsiran Korintus Kedua 12:2–4 dan *Apokalips Paulus*. *Ars Paulina* itu sendiri dibahagikan kepada dua jilid, yang pertama memperincikan tentang dua puluh empat malaikat yang sejajar dengan dua puluh empat jam sehari, yang kedua (isinya lebih banyak diambil daripada Heptameron) memperincikan tentang *Monomoiria*.

*Ars Almadel*
-------------

Disebutkan oleh Trithemius dan Weyer. Weyer mendakwa *Ars Almadel* mempunyai asal-usul dari Arab. Salinan abad ke-15 dibuktikan ketulenannya oleh Robert H.Turner, dan salinan dalam Bahasa Ibrani ditemui pada abad ke-20. *Ars Almadel* menerangkan kepada ahli silap mata tentang cara mencipta tablet lilin dengan reka bentuk khusus yang bertujuan untuk menghubungi malaikat melalui ramalan bola kristal.

*Ars Notoria*
-------------

Bahagian tertua *Lemegeton yang* diketahui, *Ars Notoria* (atau *Notory Art)* pertama kali disebut oleh Michael Scot pada tahun 1236 (dan dengan itu telah ditulis lebih awal). *Ars Notoria* mengandungi satu siri mantera (berkaitan dengan mantera yang terdapat dalam *Liber Juratus Honorii*) bertujuan untuk memberikan memori fotografik dan pembelajaran segera kepada ahli silap mata. Beberapa salinan dan edisi *Lemegeton* membuang bahagian ini sepenuhnya;   A. E. Waite mengabaikannya sepenuhnya apabila beliau menghuraikan tentang *Lemegeton*.  Ia juga dikenali sebagai *Ars Nova.*

Edisi
-----

* Crowley, Aleister (ed. ), SL MacGregor Mathers (transkripsi) *The Book of the Goetia of Solomon the King.* *Diterjemahkan ke dalam Bahasa Inggeris oleh "a dead hand"* (Foyers, Inverness: Society for the Propagation of Religious Truth, 1904) 1995 cetakan semula :ISBN 0-87728-847-X.
* Greenup, AW, "The Almadel of Solomon, menurut teks Sloane MS. 2731" *The Occult Review* jilid 22 no. 2, Ogos 1915, 96–102.
* Henson, Mitch (ed.) *Lemegeton.* *The Complete Lesser Key of Solomon* (Jacksonville: Metatron Books, 1999)ISBN 978-0-9672797-0-1. Dicatat oleh Peterson sebagai "tidak kritis dan sembarangan dalam penggunaan bahan sumber".
* de Laurence, LW (ed. ), *The Lesser Key Of Solomon, Goetia, The Book of Evil Spirits* (Chicago: de Laurence, Scott & Co. 1916) 1942 cetakan semula:ISBN 978-0-7661-0776-2 ; Cetakan semula 2006:ISBN 978-1-59462-200-7. Plagiarisme edisi Mathers/Crowley.
* Peterson, Joseph H. (ed. ), *The Lesser Key of Solomon: Lemegeton Clavicula Salomonis* (York Beach, ME: Weiser Books, 2001). Dianggap sebagai "versi definitif"  dan "edisi standard".
* Runyon, Carroll, *The Book of Solomon's Magick* (Silverado, CA: CHS Inc. 1996). Lebih menyasarkan pengamal silap mata berbanding ahli akademik, mendakwa bahawa 72 syaitan tersebut pada asalnya berasal daripada mitologi Mesopotamia.
* Shah, Idries, *The Secret Lore of Magic* (London: Abacus, 1972). Mengandungi beberapa isi bahagian *Ars Almadel* dan bahagian seksyen *Goetia,* ia hilang sebahagian besar ritual yang terlibat.
* Skinner, Stephen & Rankine, David (ed. ), *The Goetia of Dr Rudd: The Angels and Demons of Liber Malorum Spirituum Seu Goetia (Sourceworks of Ceremonial Magic)* (London dan Singapura: The Golden Hoard Press 2007)ISBN 978-0-9547639-2-3
* Thorogood, Alan (ed. ), Frederick Hockley (transkripsi), *The Pauline Art of Solomon* (York Beach, ME: The Teitan Press, 2016)
* Veenstra, Jan R. "The Holy Almandal. Angels and the intellectual aims of magic" dalam Jan N. Bremmer dan Jan R. Veenstra (eds. ), *The Metamorphosis of Magic from Late Antiquity to the Early Modern Period* (Leuven: Peeters, 2002), ms 189–229. *Almadel* ditranskripsikan pada ms 217–229.
* Waite, Arthur Edward, *The Book of Black Magic and of Pacts.* *Termasuk upacara dan misteri goëtic theurgy, sihir, dan infernal necromancy, juga ritual ilmu hitam* (Edinburgh: 1898). Dicetak semula sebagai *The Secret Tradition in Goëtia.* *The Book of Ceremonial Magic, termasuk upacara dan misteri Goëtic theurgy, sihir, dan infernal necromancy* (London: William Rider & Son, 1911). Termasuk *Goetia*, *Pauline Art* dan *Almadel.*
* White, Nelson & Anne (ed. ) *Lemegeton: Clavicula Salomonis: atau, The complete lesser key of Solomon the King* (Pasadena, CA: Technology Group, 1979). Dicatat oleh Peterson sebagai "hampir sama sekali tidak jelas untuk dibaca".
* Wilby, Kevin (ed. ) *The Lemegetton. A Medieval Manual of Solomonic Magic.* (Silian, Lampeter: Hermetic Research Series, 1985)

Lihat juga
----------

* *The Book of Abramelin*
* Grimoire
* Senarai istilah dan tradisi ajaib
* Karya Aleister Crowley

Rujukan
-------

1. ↑  Peterson, Joseph H. penyunting (2001). *The Lesser Key of Solomon: Lemegeton Clavicula Salomonis*. York Beach, Maine: Weiser Books. ISBN 9781578632206.
2. 1 2 3 4  *Lemegeton Clavicula Salomonis: The Lesser Key of Solomon, Detailing the Ceremonial Art of Commanding Spirits Both Good and Evil*; ed. Joseph H. Peterson; Weiser Books Maine; 2001. pp. xi–xvii.
3. 1 2  *The Goetia of Dr Rudd*; Thomas Rudd, Eds. Stephen Skinner & David Rankine; 2007, Golden Hoard Press. p. 399.
4. ↑  Asprem, Egil (2016). "Intermediary Beings". Dalam Partridge, Christopher (penyunting). *The Occult World*. Routledge. m/s. 653. ISBN 9781138219250.
5. 1 2  Agrippa, Henry Cornelius (1651). *Three Books of Occult Philosophy* (PDF). Diterjemahkan oleh Freake, James. London. m/s. 572–575.
6. ↑  "LSJ". Perseus.tufts.edu. Dicapai pada 2013-10-18.
7. ↑  Mebane, John S. (1992). *Renaissance Magic and the Return of the Golden Age: The Occult Tradition and Marlowe, Jonson, and Shakespeare*. Lincoln: University of Nebraska Press. m/s. 44, 45. ISBN 9780803281790.
8. ↑  Thorndike, Lynn (2003). *History of Magic and Experimental Science*. Whitefish, Mont.: Kessinger. m/s. 505. ISBN 9780766143135.
9. 1 2  *The Book of Ceremonial Magic*, Part I, Chapter III, section 2: "The Lesser Key of Solomon"; Arthur Edward Waite; London, 1913; available online at The Internet Sacred Text Archive, (direct link to section).
10. 1 2 3 4 5  Rudd, Ed. Skinner & Rankine; pp. 31–43
11. ↑  Rudd, Ed. Skinner & Rankine; p.82
12. ↑  *A Book of the Office of Spirits*; John Porter, Trans. Frederick Hockley, Ed. Colin D. Campbelll; Teitan Press, 2011. p. xiii–xvii
13. ↑  Rudd, Ed. Skinner & Rankine; p.14-19
14. ↑  Rudd, Ed. Skinner & Rankine; p. 71
15. 1 2 3 4 5  Peterson, 2001, pp. xviii–xx
16. ↑  Stephen Skinner & David Rankine, *The Goetia of Dr. Rudd*, Golden Hoard Press, 2007, pp. 47–50
17. ↑  Peterson, 2001, p. 40
18. 1 2  First footnote by Joseph H. Peterson to Trithemius's *The art of drawing spirits into crystals*
19. ↑  *The Magical Calendar*; Johann Baptist Grossschedel, trans. and ed. Adam McLean; Phanes Press, 1994. p. 35.
20. ↑  Peterson, 2001, p.*xv*.
21. ↑  Rudd, ed. Skinner & Rankine; p.53-57
22. ↑  Peterson, 2001, p. *xv*–*xvi*
23. 1 2  Rudd, ed. Skinner & Rankine; pp. 57–59
24. ↑  Peterson, 2001, p. *xvi*
25. ↑  Rudd, ed. Skinner & Rankine; p.59-60
26. ↑  Peterson, 2001, p. *xvii*
27. ↑  Rudd, ed. Skinner & Rankine; p.60-63.
28. ↑  Rudd, ed. Skinner & Rankine; p.50,
29. ↑  Rudd, ed. Skinner & Rankine; p.8
30. ↑  Rudd, ed. Skinner & Rankine; p.52
31. ↑  Rudd, ed. Skinner & Rankine; p.51–52

Karya yang dirujuk
------------------

* Aleister Crowley (ed. ), Samuel Liddell Mathers (terj. ), *The Goetia: The Lesser Key of Solomon the King*. Pantai York, SAYA : Samuel Weiser (1995)ISBN 0-87728-847-X .
* EJ Langford Garstin, *Theurgy* or *The Hermetic Practice: A Treatise on Spiritual Alchemy*. Berwick: Ibis Press, 2004. (Diterbitkan selepas kematian)
* Stephen Skinner, & David Rankine, *The Goetia of Dr Rudd: The Angels and Demons of Liber Malorum Spirituum Seu Goetia (Sourceworks of Ceremonial Magic)*. Golden Hoard Press, 2007.ISBN 978-0-9547639-2-3ISBN 978-0-9547639-2-3

Pautan luar
-----------

* JB Hare, edisi Bahasa Inggeris dalam talian (2002, sacred-texts.com)
* Joseph H. Peterson, edisi Bahasa Inggeris dalam talian (1999)
* Senarai syaitan dengan penerangannya dalam Bahasa Inggeris